2004R0912 — FI — 01.01.2008 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 912/2004, annettu 29 päivänä huhtikuuta 2004, teollista tuotantoa koskevan yhteisön tietojen keruun aikaansaamisesta annetun neuvoston asetuksen (ETY) N:o 3924/91 täytäntöönpanosta (ETA:n kannalta merkityksellinen teksti) (EYV L 163, 30.4.2004, p.71)

Muutettu:









▼B

KOMISSION ASETUS (EY) N:o 912/2004,

annettu 29 päivänä huhtikuuta 2004,

teollista tuotantoa koskevan yhteisön tietojen keruun aikaansaamisesta annetun neuvoston asetuksen (ETY) N:o 3924/91 täytäntöönpanosta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon teollista tuotantoa koskevan yhteisön tietojen keruun aikaansaamisesta 19 päivänä joulukuuta 1991 annetun neuvoston asetuksen (ETY) N:o 3924/91 ( 1 ), ja erityisesti sen 9 artiklan, sekä katsoo seuraavaa: (1) Asetuksessa (ETY) N:o 3924/91 säädetään, että komissio vahvistaa tilasto-ohjelmakomiteaa kuultuaan toimenpiteet tiedonkeruun ja tulosten käsittelyn mukauttamisesta tekniikan kehitykseen. (2) Teknisen kehityksen ja uuden lainsäädännön, erityisesti Euroopan yritystilastojärjestelmään liittyvien säädösten, vuoksi on tarpeen tehdä muutoksia tiedonkeruun alaan ja ominaisuuksiin. (3) Mukautusten olisi parannettava jäsenvaltioiden tuottaman tilastotiedon keruun alaa aiheuttamatta lisärasitetta taloudellisille toimijoille. (4) Yhteisön järjestelmässä koottujen tilastotietojen on oltava laadultaan riittäviä ja vertailukelpoisia jäsenvaltioiden välillä. (5) Tässä päätöksessä säädetyt toimenpiteet ovat neuvoston päätöksellä 89/382/ETY, Euratom ( 2 ) perustetun tilasto-ohjelmakomitean lausunnon mukaisia, sekä katsoo seuraavaa: ON ANTANUT TÄMÄN ASETUKSEN:







▼M1

1 artikla

Asetuksen (ETY) N:o 3924/91 1 artiklassa tarkoitettu tiedonkeruun ala määritellään käyttämällä perusjoukkoa ja havaintoyksikköä.

Viiteajanjakson perusjoukkoon kuuluvat yritykset, joiden ensisijainen toimiala tai jokin toissijaisista toimialoista kuuluu Euroopan yhteisön tilastollisen toimialaluokituksen (NACE Rev. 2) pääluokkaan B tai C; toimialaluokituksesta säädetään Euroopan parlamentin ja neuvoston asetuksella (EY) N:o 1893/2006 ( 3 )

Havaintoyksikkönä on yritys, sellaisena kuin se on määritelty tilastoyksiköistä yhteisön tuotantojärjestelmän havainnointia ja analyysia varten annetussa neuvoston asetuksessa (ETY) N:o 696/93. Jäsenvaltiot voivat kerätä tietoja käyttämällä toista tilastoyksikköä havaintoyksikkönä, kunhan ne toimittavat Eurostatille yritystasoon perustuvat tiedot.

▼B

2 artikla

Neuvoston asetuksen (ETY) N:o 3924/91 5 artiklan 2 kohdassa tarkoitettu velvollisuus, jonka mukaan yksiköiden, joilta jäsenvaltiot ovat pyytäneet tietoja, on annettava ne totuudenmukaisina ja täydellisinä, rajataan sellaisiin perusjoukon havaintoyksiköihin, jotka tuottavat PRODCOM-luettelossa mainittuja tuotteita.

▼M1

3 artikla

Neuvoston asetuksen (ETY) N:o 3924/91 3 artiklan 2 kohdassa tarkoitettu jäsenvaltioiden velvoite noudattaa sellaisia tietojen keruun menetelmiä, jotka helpottavat tietojen keruuta yrityksistä, jotka edustavat vähintään 90:tä prosenttia kansallisesta NACE-luokituksen mukaisesta tuotannosta, toteutetaan siten, että jäsenvaltiot noudattavat sellaisia tiedonkeruumenetelmiä, joilla voidaan kerätä tiedot, jotka edustavat vähintään 90:tä prosenttia jokaisen NACE Rev. 2:n pääluokkiin B ja C kuuluvan luokan kansallisesta tuotannosta.

▼B

4 artikla

Neuvoston asetuksen (ETY) N:o 3924/91 3 artiklan 4 kohdassa tarkoitettua jäsenvaltioiden tiedonkeruuta koskevaa vapautusta on selvennettävä viittauksella tuotteen kansalliseen tuotantoon.

Jäsenvaltioiden ei tarvitse kerätä tuotteesta tietoja silloin, kun tuotteen kansallinen kokonaistuotanto on alle prosentin tuotteen kokonaistuotannosta yhteisössä edellisenä vuonna. Niiden tuotteiden tilastoarvoksi, joista vapautuksen perusteella ei kerätä tietoja, ilmoitetaan nolla. Jäsenvaltioiden on toimitettava tarvittavat asiakirjat.

5 artikla

Neuvoston asetuksen (ETY) N:o 3924/91 5 artiklan 3 kohdassa tarkoitettu poikkeus jäsenvaltioiden velvollisuuteen kerätä PRODCOM-tietoja laajennetaan tapauksiin, joissa jäsenvaltiot voivat hankkia tarvittavat tiedot yhdistelemällä eri lähteitä ja menetelmiä.

6 artikla

Sen lisäksi, että jäsenvaltioiden on asetuksen (ETY) N:o 3924/91 5 artiklan 4 kohdassa säädetyn velvollisuuden mukaisesti toimitettava Eurostatin pyynnöstä tietoja, niiden on myös toimitettava tarpeelliset tiedot käyttämistään tiedonkeruun menetelmistä, otoksista ja alasta osoittaakseen, että ne noudattavat PRODCOM-menetelmän periaatteita sellaisina kuin ne on määritelty PRODCOM-menetelmän käsikirjassa.

7 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.